**Projektni zadatak:** „Putovanje po Europi!”

Uspješno si završio/la prvo polugodište. Za nagradu roditelji ti dopuštaju da odeš na putovanje Europom i dobio/la si džeparac od 1500 eura. To ti je budžet da isplaniraš i financiraš svoje putovanje. Sam odlučuješ kada ćeš i koliko dana ćeš ostati na putovanju (ovisi sve o tome kako ćeš svoj džeparac iskoristiti).

Opiši svoje putovanje. Potrebno je uz malo mašte primijeniti  sva svoja dosadašnja znanja o Europi, ali pretražujući udžbenik, atlas i internet ta znanja i proširiti.

 Svoju priču o putovanju napravi u PowerPointu ili nekom drugom digitalnom alatu. Priču ćeš prezentirati pred razredom.

**Što projektni zadatka treba sadržavati?**

* Razmisli i istraži koje lokalitete bi želio/željela posjetiti i u kojoj državi.  Na svom putu morate  obići minimalno 3 lokaliteta i sva 3 trebaju biti u istoj državi. Jedan lokalitet treba biti nešto vezano za prirodnu baštinu (npr. nacionalni park, doline rijeke, slapovi i slično), a drugi lokalitet vezan je za grad i kulturnu baštinu (npr. kulturno-povijesna znamenitosti, događaj. Treći je po izbor ( primjer u Hrvatskoj: slapovi Krke, Šibenik i Split).
* Morate opisati geografske značajke tih lokaliteta. (npr. ako ste u posjetu Dalmaciji  onda ćete opisati da se Dalmacija nalazi uz Jadransko more te da je prostor sredozemne klime, da su uz obalu nizine, a veće planine su Mosor, Biokovo, da se tu uzgaja vinova loza, maslina, ali  da je najvažnija djelatnost turizam). Lokalitete trebaš opisati na način da napišeš po čemu su oni prepoznatljivi (najzanimljivije činjenice).
* Kratko trebate opisati gdje se grad nalazi  (npr.  na kojoj rijeci  i navesti  barem dvije atrakcije/znamenitost  toga grada) .
* Navedite   i kratko opišite barem jedno tradicionalno jelo u svakoj državi ( npr. u Hrvatskoj  bi to mogla biti  npr. pašticada).
* Navedite   i kratko opišite jedan tradicionalni suvenir ( a nije magnet 😊) koji ste kupili kako bih vas podsjetio na ovo putovanje.
* Morate navesti službeni jezik u državi kao i jezik s kojim ste se sporazumijevali te novčanu jedinicu  kojom ste plaćali. Ako novčana jedinica nije euro preračunajte lokalnu valutu u euro.

 1 euro = \_\_\_\_\_\_\_\_\_\_(valuta države)

* Sami birate kojim prijevoznim sredstvom putujete (avion, brod, bus, vlak…) no sve korake putovanja prikažite kroz karte i udaljenosti u kilometrima (google maps i sl.). Prikažite i troškovi vašeg putovanja (npr. cijena avionske karte – „screenshoot dokaz“).
* Pronađi hotel/hostel/apartman u kojem ćeš odsjesti. Prikažite i troškove smještaja te kratko objasnite zašto ste izabrali baš taj smještaj.
* Također navedi i ostale troškove koje si imao/la tokom svoga putovanja, npr. ulaznica u nacionalni park, muzej, restoran, javni prijevoz, taxi i sl. – naravno u skladu sa informacijama do kojih možeš doći.
* Troškove možeš na kraju sažeti u tablicu na kraju prezentacije.
* U svoj rad umetni slike/fotografije lokaliteta koje trebaju biti jasne i prikazivati točno ono što pišeš.
* Također, uz sliku napiši što prikazuje i izvor odakle si fotografiju preuzeo. (Možeš izvore staviti i na kraj ukoliko ti je tako lakše) (Pripazi na autorska prava i besplatno korištenje materijala/fotografija.)
* Zapiši literaturu i izvore kojima si se služio / služila.

PRIMJERI: Turistička zajednica Istarske županije: https://www.istra.hr/, 10.4.2020. ili D. Magaš, 2013.: Geografija Hrvatske, 2013., Meridijani, Zadar

* Zaključak - Navedi svoje dojmove putovanja te analiziraj koliko ti je bilo teško samostalno planirati putovanje i paziti na troškove.